Berlingske Tidende, 1833-01-17
Frankfurt, den 8de Januar. For nogle Dage siden er en Coureer herfra afgaaet til Paris, som efter Forlydende overbringer det Franske Cabinet en Note fra den høje Forbundsforsamling, hvori paa en energisk Maade fordres Oplysninger angaaende den Krænkelse af det Tydske Forbunds Territorium, som har fundet Sted ved det Gerardske Armeecorpses Jndmarsch i Belgien. Som man vil erindre sig havde nemlig en Deel af det, til Antverpen bestemte, Franske Artillerie, taget Veien over Arlon, der, som bekjendt, hører til den Belgien tilkjendte Deel af Storhertugdømmet Luxemburg, Deraf skjønnes, at den høje Forbundsforsamling ingenlunde er findet, at give sit Samtykke til at hiin Deel af Luxemborg indlemmes i den Belgiske Stat, saaledes som den Londonske Conferents bestemmer, men at den derimod har i Sinde at haandhæve Kongen af Hollands Rettigheder og Forbundets Værdighed mod enhver Fornærmelse. Man seer derfor med spændt Forventning denne Efterretnings Bekræftelse imøde. Her veed man intet Vist om Fortsættelsen af den Londonske Conferents i Frankfurt, som udenlandske Blade have bebudet. Sagen har imidlertid megen Sandsynlighed; thi efter Afgjørelsen af Spørgsmaalet om Antwerpens Citadel, og efter Franskmændenes Tilbagetog, kan vel Spørgsmaalet angaaende Luxemburg betragtes som den vigtigste Hollandsk Belgiske Differents, og Forbundsforsamlingen være, fremfor Alt, interesseret i sammes Afgjørelse. Her tales om et projecteret Foretagende af stor Vigtighed, for Tydsklands, Hollands og Frankriges Handelstand, og som allerede skal være kommet saa vidt, at det fra 1ste Marts d. A. kan begynde sin Virksomhed. Det angaaer nemlig Oprettelsen af en Dampskibsfart imellem Havre og Holland, som ved en anden skal sættes i Forbindelse med Skibsfarten paa Rhinen, og strække sig lige til Frankfurt. Mellem Havre og Rotterdam berører denne Dampskibslinie Haag, Amsterdam, Friesland, Grøningen og Zeeland, og ved Rhinen Cölln, Maynz, Frankfurt og alle øvrige Steder ved Rhinbredderne. Den skal, ifølge de nyelig føiede Foranstaltninger, correspondere med Bordeaux, Bilbao, Cadix, Malaga, Barcelona, Marseille og Algier. De Reisende komme i 2 Dage fra Paris til Rotterdam, i tre Dage til Amsterdam, i fire Dage til Cölln og i fem Dage til Frankfurt a. M. De forenede Nordamerikanske Fristater. (Præsident Jacksons Adresse til Congressen ved dennes Aabning den 4de Januar d. A. - Fortsættelse.) - Vi have ogsaa Føje til at lykønske os i Henseende til vore politiske og commercielle Anliggenders Stilling. Denne er uforandret den samme, som da jeg sidste Gang henvendte mig til Dem, lykkelig og fredelig, dette er Virkningen af at vi viseligen fulgte det Afskeds raad, som vort Lands ærværdige Fader gav os, og som en af hans meest udmærkede Eftermænd udtrykte i det Valgsprog, Fri Handel, oprigtigt Venskab med alle Nationer, og intet særskilt Forbund med en enkelt!" Ved strængt at haandhæve denne Politik, have vi holdt os fjernt fra de indviklede Spøgsmaal, som i dette Øjeblik foruroelige Europa, og meer end eengang vædede hine Lande med Blod. Skulde hine ulykkelige Scener gjentages, saa kunne de stridende Partier gjøre sikker Regning paa at vi ville opfylde de Pligter, der paaligge en neutral Nation, ligesom vore egne Medborgere stedse kunne stole paa, at deres neutrale Rettigheder ville blive respecterede. Med den Nation, som i vor politiske Tilværelses Barndon, var vor tidligste Ven og Allierede, med Frankrige, have vi vedligeholdt de venskabeligste Forhold under de sidste Regjeringsomvæltninger, og de nyeste Begivenheder synes at betrygge dem en fast Varighed. Denne Nation har i mange af sine politiske Jnstitutioner nærmet sig til vore, og ophøjet en Monarch, paa Thronen, som i sit Hjerte bevarer os en venskabelig Erindring om den Tid, da han blandt vore Medborgere tilvandt sig den Højagtelse, som han dengang blot ved sine personlige Egenskaber kunde erhverve sig.